Dr Mark Cavendish (* 21. Mai 1985 z Douglas, Isle of Man) isch e britische Velorennfahrer. Er ghört näben em Alessandro Petacchi, em Tyler Farrar und em André Greipel zu de beste Sprinter uf dr Wält. Er het uf dr Bahn aagfange und 2005 zämme mit em Rob Hayles d UCI-Bahn-Wältmeisterschafte im Zweier-Mannschaftsfahre (Madison) gwunne. Im gliiche Johr het er aagfange bi Stroosserenne mitzmache und het s britische Circuit Road Race Championship z Otley gwunne. Er het sich vor allem mit Etappesiig in dr Tour de France uszeichnet, het aber au bi de andere groosse Toure vil Erfolg gha.